Diari Oficial de la Generalitat Valenciana


Sumari del DOGV 5170, del 04-01-2006 (2005/14434)

RESOLUCIÓ de 22 de desembre de 2005, de la directora general del SERVEF, per la qual es constitueix la borsa d'ocupació específica per en el SERVEF a substitucions temporals mitjançant nomenament de personal funcionari interí, grup B, sector Administració General, i personal laboral temporal, grup B.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5170

Data del DOGV
:   04-01-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/14155


Data del document
:   22-12-2005

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

RESOLUCIÓ de 22 de desembre de 2005, de la directora general del SERVEF, per la qual es constitueix la borsa d'ocupació específica per en el SERVEF a substitucions temporals mitjançant nomenament de personal funcionari interí, grup B, sector Administració General, i personal laboral temporal, grup B. [2005/X14544]
  
L'Ordre de 10 de novembre de 2004, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià (DOGV de 17 de novembre de 2004), disposa en l'article 1 la constitució de borses d'ocupació temporal per a exercici de llocs de treball, mitjançant el nomenament de personal funcionari interí o la contractació laboral temporal, depenent del que pertoque a la naturalesa jurídica funcionarial o laboral dels llocs que es pretenga cobrir.
  
En relació amb això, l'Ordre de 4 d'octubre de 2005, del conseller de Justícia i Administracions Públiques, per la qual es delega competències en matèria de personal en determinats òrgans de l'administració del Govern Valencià (DOGV núm. 5.108, de 6 d'octubre de 2005), delega en la Direcció General del SERVEF el nomenament i el cessament del personal funcionari interí i la contractació i el cessament del personal laboral temporal, en els casos de nomenaments i contractacions que tinguen com a objecte la substitució de personal per incapacitat temporal, llicències per maternitat, llicències per matrimoni, llicències sense retribució, plans de vacances, permís sindical i acumulacions de tasques en llocs d'atenció directa, sempre que es tracte de:
  
- Personal adscrit als centres d'Ocupació del SERVEF i als centres de Formació del SERVEF amb funcions docents, i els de caràcter administratiu i subaltern, sempre que la situació que motive la substitució es produïsca en períodes lectius.
  
Així mateix, l'article 2 de l'Ordre de 4 d'octubre de 2005, amb l'exclusiva finalitat d'atendre les substitucions temporals dels llocs d'atenció directa, i únicament en els llocs assenyalats, preveu la constitució de borses d'ocupació específiques en el SERVEF.
  
En virtut del que s'exposa, i en aplicació del que disposa l'article 2 de l'Ordre de 4 d'octubre de 2005, conegut per la Comissió de Seguiment de les Borses d'Ocupació Temporal, resolc:
  
Primer
  
Convocar la constitució de la borsa d'ocupació temporal específica en el SERVEF per al nomenament del personal funcionari interí i la contractació del personal laboral, grup B, sector Administració General, a fi que en els casos de nomenaments i contractacions que tinguen com a objecte la substitució de personal per incapacitat temporal, llicències per maternitat, llicències per matrimoni, llicències sense retribució, plans de vacances, permís sindical i acumulacions de tasques en llocs d'atenció directa, puguen proveir-se provisionalment llocs de treball del referit grup i sector de l'administració del Govern Valencià.
  
El funcionament de la borsa d'ocupació temporal específica es regirà d'acord amb el que estableix l'Ordre de 10 de novembre de 2004, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià (DOGV de 17 de novembre de 2004), o amb la norma que estiga vigent en cada moment.
  
Segon
  
La Comissió de Seguiment de les Borses d'Ocupació Temporal acordarà la creació de la Comissió Delegada Específica, que baremarà els mèrits presentats amb motiu de la convocatòria de la constitució de la borsa esmentada.
  
Tercer
  
1. Requisits per a formar part de la borsa d'ocupació temporal del grup B:
  
- Ser espanyol o nacional d'un estat membre de la Unió Europea o nacional del Regne de Noruega o de la República d'Islàndia. També podran sol·licitar formar-ne part el cònjuge, els descendents i els descendents del cònjuge, dels espanyols i dels nacionals de països membres de la Unió Europea, de Noruega o d'Islàndia, sempre que no estiguen separats de dret, menors de vint-i-un anys o majors d'aquesta edat que visquen a càrrec seu.
  
Igualment s'estendrà a les persones incloses en l'àmbit dels tractats internacionals subscrits per la Comunitat Europea i ratificats per Espanya en els quals s'aplique la lliure circulació dels treballadors.
  
- Estar en possessió del títol d'Enginyeria Tècnica, d'una diplomatura universitària, d'un títol d'Arquitectura Tècnica, o d'un de Formació Professional de Tercer Grau o equivalent, de conformitat amb els requisits exigits en la convocatòria de les proves selectives del grup B.
  
2. La possessió dels requisits s'acreditarà abans de la firma de la presa de possessió del nomenament o del contracte, en el termini que s'hi concedisca.
  
3. L'ordre de prelació en la formació de la borsa s'obtindrà de la suma de la puntuació obtinguda d'acord amb el barem de mèrits que es desenvolupa en l'apartat següent. En cas d'igualtat de puntuació, hi prevaldrà la puntuació obtinguda en cada apartat del barem començant pel primer; si continua l'empat, es resoldrà a favor del sol·licitant de major edat.
  
Quart
  
Els aspirants seran ordenats d'acord amb els mèrits següents:
  
1. Experiència professional
  
Temps de servicis prestats en llocs de treball del grup B, sector Administració General, tècnic mitjà d'administració, de l'administració del Govern Valencià, o dels seus organismes autònoms les competències dels quals en matèria de personal siguen exercides per la Conselleria de Justícia, Interior i Administracions Públiques, tal com disposa l'article 27 de la Llei de la Funció Pública Valenciana: 0,35 punts per cada mes complet de servici en actiu.
  
Temps de serviciis prestats en llocs de treball d'altres grups de l'administració del Govern Valencià, o dels seus organismes autònoms, les competències del qual en matèria de personal siguen exercides per la Conselleria de Justícia, Interior i Administracions Públiques, tal com disposa l'article 27 de la Llei de la Funció Pública Valenciana: 0,13 punts per cada mes complet de servici en actiu.
  
Temps de servicis prestats en unes altres administracions públiques en llocs que pertanguen al grup B, sector Administració General: 0,05 punts per cada mes complet de servici en actiu.
  
El màxim de punts que es pot obtenir per aquest apartat serà de 28 punts.
  
2. Proves selectives
  
Per cada exercici superat en les proves selectives per a l'ingrés en l'administració del Govern Valencià, grup B, sector Administració General, realitzades a partir del decret d'oferta de l'any 1999, en el mateix grup de titulació, sector o categoria professional del lloc que calga cobrir: fins a un total de 13 punts per haver superat la totalitat dels exercicis eliminatoris del procés selectiu o, si és el cas, una puntuació proporcional al nombre d'exercicis aprovats.
  
3. Valencià
  
El coneixement de valencià es puntuarà d'acord amb la distribució següent:
  
- Certificat de Coneixements Orals: 0,75 punts
  
- Certificat de Grau Elemental: 1 punt
  
- Certificat de Grau Mitjà: 2 punts
  
- Certificat de Grau Superior: 4 punts
  
Només es computarà el certificat de major nivell.
  
4. Idiomes
  
Pel coneixement d'idiomes comunitaris, fins a 2 punts, a raó de 0,40 punts per curs, o l'equivalència si es tracta de cicles d'una escola oficial d'idiomes; 0,40 punts per cada 12 crèdits d'idioma comunitari corresponent a un títol oficial expedit per la universitat, de llicenciatura en les distintes filologies o de mestre (especialitat Llengües Estrangeres), sempre que els títols no hagen sigut objecte de valoració per un altre apartat del barem.
  
5. Altres titulacions
  
Per la possessió de títols acadèmics iguals o superiors al que siga exigit per a l'exercici dels llocs que calga cobrir: 1,5 punts per títol, fins a un màxim de 3 punts.
  
Cinqué
  
En el termini concedit a aquest efecte els mèrits s'acreditaran de la manera següent:
  
1. Experiència professional: certificats oficials expedits per l'òrgan competent de l'administració corresponent, o una còpia compulsada dels documents acreditatius de la relació juridicolaboral susceptible de valoració.
  
Sols a l'efecte del present barem, els llocs de treball la naturalesa jurídica dels quals s'haja modificat es consideraran que sempre han tingut la mateixa naturalesa que posseïen en el moment de sol·licitud d'integració en la borsa.
  
2. Valencià: certificats oficials expedits o homologats per la Junta Qualificadora de Coneixements de Valencià.
  
3. Idiomes comunitaris: certificat de les titulacions oficials, expedits o homologats per l'òrgan competent.
  
4. Altres titulacions: certificat de les titulacions acadèmiques oficials, expedits per l'òrgan competent (tant la requerida per a l'accés a la borsa, com d'altres d'iguals o de superiors obtingudes).
  
La documentació haurà d'estar acarada com cal.
  
Sisé
  
1. Els aspirants a què fa referència el resolc tercer hauran de presentar la sol·licitud d'inscripció, el full d'autobaremació i la documentació acreditativa dels mèrits al·legats, en el termini de deu dies hàbils, comptats des de l'endemà de la publicació d'aquesta resolució en el Diari Oficial de la Generalitat Valenciana, a les seus del SERVEF d'Alacant, Castelló i València, o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els mèrits que no s'acrediten d'acord amb el procediment establit en el resolc cinqué, no es valoraran. Sols seran valorats els que s'hagen obtingut fins a la data d'acabament del termini de presentació de sol·licituds d'inscripció en la borsa.
  
La composició provisional de la borsa es farà pública en la pàgina web del SERVEF i als taulers d'anuncis de la seu central i de les direccions territorials del SERVEF.
  
Els aspirants disposaran d'un termini de 10 dies per a formular les reclamacions que consideren oportunes en relació amb la puntuació atorgada.
  
La Comissió Delegada Específica estudiarà les al·legacions presentades i, en el termini màxim d'un mes, formularà la proposta del llistat definitiu a la Direcció General del SERVEF, que dictarà una resolució i ordenarà que siga publicada als llocs indicats anteriorment.
  
2. La Comissió podrà establir la puntuació mínima que caldrà obtenir d'acord amb l'autobarem presentat, per a ingressar en la borsa.
  
3. El personal interí o laboral temporal que cesse per alguna de les causes establides en aquesta resolució, disposarà igualment de deu dies, comptats a partir de la data del cessament, per a presentar davant de la Comissió Delegada d'aquesta borsa específica, la sol·licitud d'inscripció, el full d'autobaremació amb la documentació acreditativa dels mèrits al·legats, en els mateixos llocs a què s'ha al·ludit en l'anterior apartat.
  
Es considerarà que el personal cessat que no presente la sol·licitud d'incorporació en el termini previst ha perdut els seus drets en el procediment.
  
4. La sol·licitud d'inscripció i el full d'autobaremació a què es refereixen els punts precedents són els annexos I i II a aquesta resolució.
  
Seté
  
L'àmbit territorial d'aquesta borsa específica és de caràcter provincial i la provisió de llocs, amb caràcter temporal, s'efectuarà tal com preveu l'article 1 i concordants de l'Ordre de 4 d'octubre de 2005, de la Conselleria de Justícia i Administracions Públiques, per la qual es deleguen competències en matèria de personal, en determinats òrgans de l'administració del Govern Valencià.
  
Sense perjuí del que s'indica en el paràgraf anterior, les persones que estiguen interessades a poder obtenir una destinació en província o províncies diferents de les del seu domicili, hauran de fer-ho constar en la sol·licitud d'inscripció, tot respectant l'ordre de prelació d'acord amb la puntuació, amb independència de quin siga el domicili de l'aspirant.
  
Huité
  
Les resolucions administratives que s'adopten per delegació indicaran expressament aquesta circumstància i es consideraran dictades per l'òrgan que delega.
  
Així mateix, en els contractes laborals de duració determinada que es formalitzen en virtut de la delegació que conté l'Ordre de 4 d'octubre de 2005, s'hi farà constar expressament aquesta circumstància, i es consideraran formalitzats per l'òrgan que delega.
  
La delegació de competències no serà obstacle perquè puga advocar-se la coneixença i la resolució de tots els assumptes que es consideren procedents, i podrà ser revocada en qualsevol moment, d'acord amb el que preveu l'article 68.5 de la Llei 5/1983, de Govern Valencià.
  
Nové
  
Contra el present acte, que posa fi a la via administrativa, els interessats podran interposar-hi un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, de la Jurisdicció Contenciosa Administrativa, o, potestativament, un recurs de reposició davant l'òrgan que delega, en el termini d'un mes, computat en els termes ja dits, tal com disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Les citacions en els recursos contenciosos administratius que se substancien contra la present resolució es realitzaran mitjançant la inserció del corresponent edicte en el Diari Oficial de la Generalitat Valenciana.
  
València, 22 de desembre de 2005.- La secretària autonòmica, directora general del Servef: Ana Encabo Balbín.